ddrg/super_eurlex huggingface dataset:
DA Den Europæiske Unions Tidende C 63/5

Domstolens kendelse (Niende Afdeling) af 10. november 2016 — Signum Alfa Sped Kft. mod Nemzeti Adó- és Vámhivatal Kiemelt Adó- és Vám Főigazgatóság (anmodning om præjudiciel afgørelse fra Fővárosi Közigazgatási és Munkaügyi Bíróság — Ungarn)

(Sag C-446/15) (1)

((Præjudiciel forelæggelse - artikel 99 i Domstolens procesreglement - skatter og afgifter - merværdiafgift - direktiv 2006/112/EF - ret til fradrag - afslag - udstederen af fakturaen betragtes ikke som den faktiske leverandør af de fakturerede tjenesteydelser - forpligtelse til kontroller, der påhviler den afgiftspligtige person))

(2017/C 063/07)

Processprog: ungarsk

Den forelæggende ret

Fővárosi Közigazgatási és Munkaügyi Bíróság

Parter i hovedsagen

Sagsøger: Signum Alfa Sped Kft.

Sagsøgt: Nemzeti Adó- és Vámhivatal Kiemelt Adó- és Vám Főigazgatóság

Konklusion

Bestemmelserne i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at de er til hinder for en national praksis, hvorefter skatteforvaltningen giver en afgiftspligtig person afslag på fradrag for den merværdiafgift, som skyldes eller er erlagt for ydelser, der er leveret til ham, på grund af det usandsynlige indhold af fakturaerne for disse ydelser, idet udstederen heraf ikke kan være den faktiske leverandør af tjenesteydelserne, med mindre det på grundlag af objektive forhold og uden at det hermed kræves af den afgiftspligtige person, at denne foretager kontroller, som ikke påhviler den pågældende, godtgøres, at denne afgiftspligtige person vidste eller burde have vidst, at den nævnte levering var led i merværdiafgiftssvig, hvilket det tilkommer den forelæggende ret at undersøge.

(1) EUT C 381 af 16.11.2015.
DA Den Europæiske Unions Tidende C 63/8

Domstolens kendelse (Sjette Afdeling) af 10. november 2016 — MB Srl mod Società Metropolitana Acque Torino (SMAT) SpA (anmodning om præjudiciel afgørelse fra Tribunale Amministrativo Regionale per il Piemonte — Italien)

(Sag C-697/15) (1)

((Præjudiciel forelæggelse - artikel 99 i Domstolens procesreglement - offentlige kontrakter - direktiv 2004/18/EF - direktiv 2014/24/EU - deltagelse i en udbudsprocedure - tilbudsgiver, der i tilbuddet undlader at angive de erhvervsmæssige udgifter vedrørende sikkerhed på arbejdspladsen - retslig forpligtelse til at anføre denne angivelse - udelukkelse fra kontrakten uden mulighed for at berigtige denne undladelse))

(2017/C 063/12)

Processprog: italiensk

Den forelæggende ret

Tribunale Amministrativo Regionale per il Piemonte

Parter i hovedsagen

Sagsøger: MB Srl

Sagsøgt: Società Metropolitana Acque Torino (SMAT) SpA

Konklusion

Ligebehandlingsprincippet og gennemsigtighedsforpligtelsen, som gennemført ved Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, skal fortolkes således, at de er til hinder for, at en tilbudsgiver udelukkes fra en offentlig udbudsprocedure, såfremt denne ikke overholder en forpligtelse til klart i tilbuddet at angive de erhvervsmæssige udgifter vedrørende sikkerhed på arbejdspladsen — idet manglende overholdelse heraf sanktioneres med udelukkelse fra proceduren — som ikke udtrykkeligt følger af udbudsdokumenterne eller national lovgivning, men af en national ret i sidste instans’ fortolkning af denne lovgivning og af udfyldning af manglerne i disse dokumenter. Ligebehandlingsprincippet og proportionalitetsprincippet skal ligeledes fortolkes således, at de ikke er til hinder for, at der gives denne tilbudsgiver mulighed for at afhjælpe situationen og opfylde denne forpligtelse inden for en frist, der fastsættes af den ordregivende myndighed.

(1) EUT C 106 af 21.3.2016.
5)

Erklæringen om ugyldighed for så vidt angår artikel 4 i og bilag II til afgørelse 2013/448 begrænses tidsmæssigt således, således, for det første, at denne erklæring først får virkninger efter en periode på ti måneder regnet fra datoen for afsigelsen af dom af 28. april 2016, Borealis Polyolefine m.fl. (C-191/14, C-192/14, C-295/14, C-389/14 og C-391/14-C-393/14, EU:C:2016:311), for at gøre det muligt for Europa-Kommissionen at vedtage de nødvendige foranstaltninger, og, for det andet, at der ikke kan rejses tvivl om de foranstaltninger, der vedtages indtil udløbet af denne frist, på grundlag af de bestemmelser, der erklæres ugyldige.
DA Den Europæiske Unions Tidende C 475/8

Domstolens kendelse (Sjette Afdeling) af 12. oktober 2016 — Renata Horžić (sag C-511/15) og Siniša Pušić (sag C-512/15) mod Privredna banka Zagreb d.d. og Božo Prka (anmodning om præjudiciel afgørelse fra Prekršajni Sud u Bjelovaru — Kroatien)

(Forenede sager C-511/15 og C-512/15) (1)

((Præjudiciel forelæggelse - artikel 99 i Domstolens procesreglement - forbrugerkreditaftaler - direktiv 2008/48/EF - kreditaftale vedrørende fast ejendom - variabel rentesats - forpligtelser, der påhviler långiveren - national lovgivning, der finder anvendelse på aftaler, der er indgået på datoen for dens ikrafttræden - direktiv 2008/48’s manglende anvendelse))

(2016/C 475/11)

Processprog: kroatisk

Den forelæggende ret

Prekršajni Sud u Bjelovaru

Parter i hovedsagen

Sagsøgere: Renata Horžić (sag C-511/15) og Siniša Pušić (sag C-512/15)

Sagsøgt: Privredna banka Zagreb d.d. og Božo Prka

Konklusion

Artikel 23 og artikel 30, stk. 1, i Europa-Parlamentets og Rådets direktiv 2008/48/EF af 23. april 2008 om forbrugerkreditaftaler og om ophævelse af Rådets direktiv 87/102/EØF skal fortolkes således, at de ikke er til hinder for nationale bestemmelser som de i hovedsagen omhandlede, der under strafansvar pålægger långiveren at overholde forpligtelser vedrørende den variable rentesats i forbindelse med aftaler, som eksisterede på datoen for disse bestemmelsers ikrafttræden, når disse kreditaftaler ikke er omfattet af nævnte direktivs materielle anvendelsesområde, og når disse forpligtelser endvidere ikke er vedtaget med henblik på gennemførelse af direktivet.

(1) EUT C 27 af 25.1.2016.
Kendelse afsagt af Domstolen (Syvende Afdeling) den 28. september 2016 — straffesag mod Davide Durante (anmodning om præjudiciel afgørelse fra Tribunale di Taranto — Italien)

(Sag C-438/15) (1)

((Præjudiciel forelæggelse - artikel 99 i Domstolens procesreglement - enslydende præjudicielle spørgsmål - artikel 49 TEUF og 56 TEUF - etableringsfrihed - fri udveksling af tjenesteydelser - hasardspil - restriktioner - tvingende almene hensyn - proportionalitet - betingelser for deltagelse i et udbud og vurdering af den økonomiske og finansielle formåen - udelukkelse af tilbudsgiveren på grund af manglende fremlæggelse af attester af dennes økonomiske og finansielle formåen fra to særskilte bankinstitutter))

(2016/C 454/21)

Processprog: italiensk

Den forelæggende ret

Tribunale di Taranto

Tiltalt i straffesagen

Davide Durante

Konklusion

Artikel 49 TEUF og 56 TEUF skal fortolkes således, at de ikke er til hinder for en national bestemmelse som den i hovedsagen omhandlede, der pålægger de erhvervsdrivende, som ønsker at deltage i et udbud vedrørende tildelingen af koncessioner på området for spil og væddemål, en pligt til at føre bevis for deres økonomiske og finansielle formåen ved erklæringer fra mindst to banker, uden at åbne op for muligheden for, at denne formåen ligeledes kan godtgøres på anden vis, for så vidt som en sådan bestemmelse kan opfylde de i Domstolens praksis fastsatte betingelser om forholdsmæssighed, hvilket det tilkommer den forelæggende ret at efterprøve.

(1) EUT C 381 af 16.11.2015.
Domstolens kendelse (Tiende Afdeling) af 21. september 2016 — Rodica Popescu mod Direcția Sanitar Veterinară și pentru Siguranța Alimentelor Gorj (anmodning om præjudiciel afgørelse fra Curtea de Apel Craiova — Rumænien)

(Sag C-614/15) (1)

((Præjudiciel forelæggelse - artikel 99 i Domstolens procesreglement - socialpolitik - direktiv 1999/70/EF - rammeaftalen vedrørende tidsbegrænset ansættelse, der er indgået af EFS, UNICE og CEEP - flere på hinanden følgende tidsbegrænsede ansættelseskontrakter - dyrlægeassistent i branchen for kontrol med dyrevelfærd - offentlig sektor - § 5, stk. 1 - foranstaltninger mod misbrug af tidsbegrænsede ansættelseskontrakter - begrebet »objektive omstændigheder«, der kan begrunde sådanne kontrakter - vikariater til dækning af ledige stillinger i afventning af udfaldet af udvælgelsesprocedurer))

(2016/C 454/25)

Processprog: rumænsk

Den forelæggende ret

Curtea de Apel Craiova

Parter i hovedsagen

Sagsøger: Rodica Popescu

Sagsøgt: Direcția Sanitar Veterinară și pentru Siguranța Alimentelor Gorj

Konklusion

§ 5, stk. 1, i rammeaftalen om tidsbegrænset ansættelse, indgået den 18. marts 1999, som er indeholdt i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den er til hinder for en national lovgivning som den i hovedsagen omhandlede, hvorefter en fornyelse af flere på hinanden følgende tidsbegrænsede ansættelseskontrakter, i den offentlige sektor, anses for begrundet i »objektive omstændigheder« som omhandlet i denne artikel, alene fordi de kontrolopgaver, som varetages af personale ansat på området for dyrevelfærd, ikke er af permanent karakter på grund af variationerne i omfanget af aktiviteterne for de bedrifter, som skal kontrolleres, med mindre, hvilket det tilkommer den nationale ret at efterprøve, fornyelsen af kontrakterne reelt har til formål at dække et specifikt behov i den pågældende branche, idet baggrunden herfor imidlertid ikke kan være budgetmæssige hensyn. Endvidere er den omstændighed, at fornyelsen af flere på hinanden følgende tidsbegrænsede ansættelseskontrakter sker i afventning af udfaldet af udvælgelsesprocedurer, ikke tilstrækkelig til at bringe denne lovgivning i overensstemmelse med den nævnte artikel, hvis det fremgår, at den konkrete anvendelse af denne lovgivning under de faktiske omstændigheder resulterer i et misbrug af flere på hinanden følgende tidsbegrænsede ansættelseskontrakter, hvilket det ligeledes tilkommer den nationale ret at efterprøve.

(1) EUT C 68 af 22.2.2016.
C 454/9

Domstolens kendelse (Syvende Afdeling) af 20. juli 2016 — Claire Staelen mod Den Europæiske Ombudsmand

(Sag C-338/15 P) (1)

((Appel - ansvar uden for kontraktforhold - Den Europæiske Ombudsmands behandling af en klage over administrationen af en liste over egnede ansøgere efter en udvælgelsesprøve - Domstolens procesreglement - artikel 181))

(2016/C 454/19)

Processprog: fransk

Parter

Appellant: Claire Staelen (ved advokat V. Olona)

Den anden part i appelsagen: Den Europæiske Ombudsmand (først ved G. Grill, derefter ved L. Papadias, som befuldmægtiget)

Konklusion

1) Appellen forkastes.

2) Claire Staelen betaler sagens omkostninger.

(1) EUT C 294 af 7.9.2015.
Domstolens kendelse (Tiende Afdeling) af 14. september 2016 — Pavel Dumitraș og Mioara Dumitraș mod BRD Groupe Société Générale — Sucursala Judeţeană Satu Mare (anmodning om præjudiciel afgørelse fra Judecătoria Satu Mare — Rumænien)

(Sag C-534/15) (1)

((Præjudiciel forelæggelse - forbrugerbeskyttelse - direktiv 93/13/EØF - urimelige kontraktvilkår - artikel 1, stk. 1 - artikel 2, litra b) - egenskab af forbruger - overførelse af fordring ved novation af kreditaftale - aftale om sikkerhed i fast ejendom, som er underskrevet af en borger, der ikke har nogen erhvervsmæssig forbindelse med det nye erhvervsdrivende debitorselskab))

(2016/C 454/22)

Processprog: rumænsk

Den forelæggende ret

Judecătoria Satu Mare

Parter i hovedsagen

Sagsøgere: Pavel Dumitraș og Mioara Dumitraș

Sagsøgt: BRD Groupe Société Générale — Sucursala Judeţeană Satu Mare

Konklusion

Artikel 1, stk. 1, og artikel 2, litra b), i Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at direktivet finder anvendelse på en aftale om sikkerhed i fast ejendom indgået mellem fysiske personer og et kreditinstitut med henblik på at garantere opfyldelse af de forpligtelser, som et erhvervsdrivende selskab har påtaget sig over for kreditinstituttet i forbindelse med en kreditaftale, når disse fysiske personer ikke har handlet som led i deres erhverv og ikke har nogen funktionel forbindelse med det pågældende selskab, hvilket det tilkommer den forelæggende ret at efterprøve.

(1) EUT C 16 af 18.1.2016.
Domstolens kendelse (Syvende Afdeling) af 7. september 2016 — Lotte Co. Ltd mod Den Europæiske Unions Kontor for Intellektuel Ejendomsret

(Sag C-586/15 P) (1)

((Appel - artikel 181 i Domstolens procesreglement - EU-varemærke - figurmærke, der indeholder en ordbestanddel på japansk og et billede af en koala i et træ, der holder en lille koala - indsigelse fra indehaveren af de ældre tredimensionale nationale figurmærker KOALA-BÄREN og det ældre figurmærke KOALA - bevis for reel brug af varemærket - brug af varemærket i en form, der kun afviger ved enkeltheder, som ikke forandrer mærkets særpræg - artikel 15, stk. 1, andet afsnit, litra a), og artikel 42, stk. 2 og 3, i forordning (EU) nr. 207/2009 - åbenbart, at appellen delvis ikke kan antages til realitetsbehandling, delvis er ugrundet))

(2016/C 454/24)

Processprog: tysk

Parter

Appellant: Lotte Co. Ltd (ved Rechtsanwältin M. Knitter)

De andre parter i sagen: Nestlé Unternehmungen Deutschland GmbH (ved Rechtsanwältin A. Jaeger-Lenz) og Den Europæiske Unions Kontor for Intellektuel Ejendomsret (ved D. Walicka, som befuldmægtiget)

Konklusion

1) Appellen forkastes.

2) Lotte Co. Ltd bærer sine egne omkostninger og betaler de af Nestlé Unternehmungen Deutschland GmbH afholdte omkostninger.

3) Den Europæiske Unions Kontor for Intellektuel Ejendomsret (EUIPO) bærer sine egne omkostninger.

(1) EUT C 59 af 15.2.2016.
DA Den Europæiske Unions Tidende C 374/11

Domstolens kendelse (Første Afdeling) af 6. september 2017 — Peter Schotthöfer & Florian Steiner GbR mod Eugen Adelsmayr (anmodning om præjudiciel afgørelse fra Bezirksgericht Linz — Østrig)

(Sag C-473/15) (1)

((Præjudiciel forelæggelse - artikel 99 i Domstolens procesreglement - udlevering af en borger fra en EU-medlemsstat til et tredjeland, hvor denne risikerer at blive idømt dødsstraf - unionsborgerskab - artikel 18 TEUF og 21 TEUF - artikel 19, stk. 2, i Den Europæiske Unions charter om grundlæggende rettigheder - beskyttelse mod udlevering))

(2017/C 374/14)

Processprog: tysk

Den forelæggende ret

Bezirksgericht Linz

Parter i hovedsagen

Sagsøger: Peter Schotthöfer & Florian Steiner GbR

Sagsøgt: Eugen Adelsmayr

Konklusion

Artikel 19, stk. 2, i Den Europæiske Unions charter om grundlæggende rettigheder skal fortolkes således, at en anmodning fra et tredjeland om udlevering af en EU-borger, der benytter sig af sin ret til fri bevægelighed og forlader sit oprindelsesland for at opholde sig på en anden medlemsstats område, skal afslås af denne anden medlemsstat, når den pågældende borger er udsat for en alvorlig risiko for at blive idømt dødsstraf, såfremt han udleveres.

(1) EUT C 406 af 7.12.2015.
DA Den Europæiske Unions Tidende C 283/12

Domstolens kendelse (Femte Afdeling) af 22. juni 2017 — Fondul Proprietatea SA mod Complexul Energetic Oltenia SA (sag C-556/15) og SC Hidroelectrica SA (sag C-22/16) (anmodninger om præjudicielle afgørelser fra Curtea de Apel Craiova og Tribunalul Bucureşti — Rumænien)

(Forenede sager C-556/15 og C-22/16) (1)

((Præjudiciel forelæggelse - artikel 53, stk. 2, og artikel 94 i Domstolens procesreglement - statsstøtte - et overvejende offentligt ejet selskabs deltagelse i kapitalforhøjelse i et selskab, hvori staten er eneaktionær, eller i tilvejebringelse af selskabskapital i et statsejet handelsselskab - spørgsmål af hypotetisk karakter - manglende tilstrækkelig præcisering af den faktiske sammenhæng - åbenbart afvisningsgrundlag))

(2017/C 283/16)

Processprog: rumænsk

De forelæggende retter

Curtea de Apel Craiova og Tribunalul Bucureşti

Parter i hovedsagen

Sagsøger: Fondul Proprietatea SA

Sagsøgte: Complexul Energetic Oltenia SA (sag C-556/15) og SC Hidroelectrica SA (sag C-22/16)

Konklusion

Anmodningerne om præjudicielle afgørelser indgivet af Curtea de Apel Craiova (appeldomstolen i Craiova, Rumænien) ved afgørelse af 13. oktober 2015 og af Tribunalul București (retten i første instans i Bukarest, Rumænien) ved afgørelse af 3. juli 2015 afvises.

(1) EUT C 38 af 1.2.2016.

EUT C 118 af 4.4.2016.
DA Den Europæiske Unions Tidende C 63/6

Domstolens kendelse (Ottende Afdeling) af 27. oktober 2016 — Uber Belgium BVBA mod Taxi Radio Bruxellois NV (anmodning om præjudiciel afgørelse fra Nederlandstalige rechtbank van koophandel Brussel — Belgien)

(Sag C-526/15) (1)

((Præjudiciel forelæggelse - artikel 53, stk. 2, i Domstolens procesreglement - afvisning - persontransport i motorkøretøjer - private chauffører, der bruger en app til smartphone, som gør det muligt for dem at komme i kontakt med personer, der ønsker bytransport - pligt til at være i besiddelse af en driftstilladelse))

(2017/C 063/08)

Processprog: nederlansk

Den forelæggende ret

Nederlandstalige rechtbank van koophandel Brussel

Parter i hovedsagen

Sagsøger: Uber Belgium BVBA

Sagsøgt: Taxi Radio Bruxellois NV

Procesdeltagere: Uber International BV, Rasier Operations BV, Uber BV, Brussels Hoofdstedelijk Gewest, Belgische Federatie van Taxis og Nationale Groepering van Ondernemingen met Taxi- en Locatievoertuigen met Chauffeur VZW

Konklusion

Anmodningen om præjudiciel afgørelse, indgivet af Nederlandstalige rechtbank van koophandel Brussel (den nederlandsksprogede handelsret i Bruxelles, Belgien) ved afgørelse af 23. september 2015, afvises.

(1) EUT C 429 af 21.12.2015.
DA Den Europæiske Unions Tidende C 63/11

Domstolens kendelse (Niende Afdeling) af 15. november 2016 — »MIP-TS« OOD mod Nachalnik na Mitnitsa Varna (anmodning om præjudiciel afgørelse fra Administrativen sad — Varna — Bulgarien)

(Sag C-222/16) (1)

((Præjudiciel forelæggelse - handelspolitik - forordning (EF) nr. 1225/2009 - artikel 13 - omgåelse - gennemførelsesforordning (EU) nr. 791/2011 - åben mesh-stoffer af glasfibre med oprindelse i Folkerepublikken Kina - antidumpingtold - gennemførelsesforordning (EU) nr. 437/2012 og (EU) nr. 21/2013 - forsendelse fra Thailand - udvidelse af antidumpingtolden - tidsmæssigt anvendelsesområde - EF-toldkodeks - senere opkrævning af importtolden))

(2017/C 063/16)

Processprog: bulgarsk

Den forelæggende ret

Administrativen sad — Varna

Parter i hovedsagen

Sagsøger:»MIP-TS« OOD

Sagsøgt: Nachalnik na Mitnitsa Varna

Konklusion

Artikel 1, stk. 1, i Rådets gennemførelsesforordning (EU) nr. 791/2011 af 3. august 2011 om indførelse af en endelig antidumpingtold og om endelig opkrævning af den midlertidige antidumpingtold på importen af visse åben mesh-stoffer af glasfibre med oprindelse i Folkerepublikken Kina skal fortolkes således, at den endelige antidumpingtold, der er indført ved denne bestemmelse, gælder for import af åben mesh-stoffer af glasfibre, som er angivet med oprindelse i Thailand, og som blev afsendt, inden Kommissionens forordning (EU) nr. 437/2012 af 23. maj 2012 om indledning af en undersøgelse vedrørende den mulige omgåelse af de antidumpingforanstaltninger, der indførtes ved gennemførelsesforordning (EU) nr. 791/2011, og om at gøre denne import til genstand for registrering derfra, trådte i kraft, såsom den i hovedsagen omhandlede import, når det godtgøres, at disse åben mesh-stoffer af glasfibre rent faktisk har oprindelse i Folkerepublikken Kina.

(1) EUT C 243 af 4.7.2016.
DA Den Europæiske Unions Tidende C 63/10

Domstolens kendelse (Sjette Afdeling) af 10. november 2016 — Spinosa Costruzioni Generali SpA og Melfi Srl mod Comune di Monteroduni (anmodning om præjudiciel afgørelse fra Tribunale Amministrativo regionale per il Molise — Italien)

(Sag C-162/16) (1)

((Præjudiciel forelæggelse - artikel 99 i Domstolens procesreglement - offentlige kontrakter - direktiv 2004/18/EF - direktiv 2014/24/EU - deltagelse i en udbudsprocedure - tilbudsgiver, der i tilbuddet undlader at angive de erhvervsmæssige udgifter vedrørende sikkerhed på arbejdspladsen - retslig forpligtelse til at anføre denne angivelse - udelukkelse fra kontrakten uden mulighed for at berigtige denne undladelse))

(2017/C 063/15)

Processprog: italiensk

Den forelæggende ret

Tribunale Amministrativo regionale per il Molise

Parter i hovedsagen

Sagsøgere: Spinosa Costruzioni Generali SpA og Melfi Srl

Sagsøgt: Comune di Monteroduni

Procesdeltagere: I.c.i Impresa Costruzioni Industriali Srl m.fl., Alba Costruzioni ScpA og Ottoerre Group Srl

Konklusion

Ligebehandlingsprincippet og gennemsigtighedsforpligtelsen, som gennemført ved Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, skal fortolkes således, at de er til hinder for, at en tilbudsgiver udelukkes fra en offentlig udbudsprocedure, såfremt denne ikke overholder en forpligtelse til klart i tilbuddet at angive de erhvervsmæssige udgifter vedrørende sikkerhed på arbejdspladsen — idet manglende overholdelse heraf sanktioneres med udelukkelse fra proceduren — som ikke udtrykkeligt følger af udbudsdokumenterne eller national lovgivning, men af en national ret i sidste instans’ fortolkning af denne lovgivning og af udfyldning af manglerne i disse dokumenter. Ligebehandlingsprincippet og proportionalitetsprincippet skal ligeledes fortolkes således, at de ikke er til hinder for, at der gives denne tilbudsgiver mulighed for at afhjælpe situationen og opfylde denne forpligtelse inden for en frist, der fastsættes af den ordregivende myndighed.

(1) EUT C 200 af 6.6.2016.
Kendelse afsagt af Domstolen (Syvende Afdeling) den 20. juli 2016 — Stanleybet Malta Ltd og Mario Stoppani mod Agenzia delle dogane e dei Monopoli — Ufficio dei Monopoli per la Lombardia (anmodning om præjudiciel afgørelse fra Commissione Tributaria Regionale di Milano — Italien)

(Sag C-141/16) (1)

((Præjudiciel forelæggelse - etableringsfrihed og fri udveksling af tjenesteydelser - enhedsafgift på væddemål og tipning - afgiftspligt for de nationale mellemled, der overfører spilledata for erhvervsdrivende med hjemsted i en anden EU-medlemsstat - manglende tilstrækkelig præcisering af den faktiske og retlige baggrund for tvisten i hovedsagen samt begrundelse for nødvendigheden af at besvare det præjudicielle spørgsmål - åbenbart afvisningsgrundlag))

(2016/C 454/28)

Processprog: italiensk

Den forelæggende ret

Commissione Tributaria Regionale di Milano

Parter i hovedsagen

Sagsøgere: Stanleybet Malta Ltd og Mario Stoppani

Sagsøgt: Agenzia delle dogane e dei Monopoli — Ufficio dei Monopoli per la Lombardia

Konklusion

Den anmodning om præjudiciel afgørelse, der blev indgivet af Commissione tributaria regionale di Milano (skattekommission i regionen Milano, Italien) ved afgørelse af 29. september 2015, afvises.

(1) EUT C 191 af 30.5.2016.